fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi en en fi fi fi fi fi fi fi en en fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Tulossa uutuusopintojen syksy – JYU avoimen yliopiston tarjonta laajenee — Jyväskylän yliopiston avoin yliopisto
Tulevana syksynä JYU avoimen yliopiston tarjonta kasvaa enemmän kuin koskaan aiemmin. Luvassa on jokaiselle jotain – innostavia ja hyödyllisiä opintokokonaisuuksia ja kursseja eri aloille, tämän päivän ja tulevaisuuden työelämätaitoja sekä mahdollisuuksia syventää osaamista. Mikä jatkuvan oppimisen karkkikauppa!
Mitä sinä haluat opiskella? JYU avoimen opintotarjonnasta löytyy syksyllä paljon uutuuksia! Tutustu ja tule mukaan!
Paraikaa JYU avoimessa valmistellaan lukuisia uusia avauksia: kokonaan uusia opintoja avoimeen yliopisto-opetukseen, jo olemassa olevien opintojen laajentumista, työelämäosaamista edistävien opintojen lisäämistä sekä kursseja, jotka aivan jokaisen kannattaa opiskella. Syksystä alkaen todellakin kannattaa varata arjesta aikaa opiskelulle.
Osasta JYU avoimen uusista opinnoista kuulet lähempänä elokuuta. Tässä esimakua syksyn herkuista. Syksyn opintojen aikataulut päivitetään opinto-oppaaseen kesäkuun aikana. Kirjaa kiinnostavimmat kalenteriin!
JYU avoimessa opiskelet joustavasti, pääosin verkon välityksellä. Kaikki avoimen yliopiston opinnot ovat Jyväskylän yliopiston opetussuunnitelmien mukaisia kaikille avoimia yliopisto-opintoja, joihin ei ole pohjakoulutusvaatimuksia. Huomaathan kuitenkin vaativampien kurssien (aineopintotaso ja syventävät opinnot) esitietovaatimukset. Opintojen hinta on pääsääntöisesti 15 euroa opintopistettä kohti.
JYU avoimen yliopiston laaja opintotarjonta on elokuun alusta alkaen tarjolla Kokkolan yliopistokeskus Chydeniuksessa, jonka osaava henkilökunta ohjaa ja opastaa opintoasioissa. Lähiopetusta tarjoamme Kokkolassa, Jyväskylässä ja Helsingissä. Lue lisää kahden vahvan avoimen yliopiston yhdistymisestä.
Mitä uutta tulossa? Tutustu opintojen täyteiseen syksyyn!
Osaan uutuusopinnoista pääset jo tutustumaan tarkemmin, kun klikkaat linkkejä alla olevassa listassa. Joidenkin opintojen opetusohjelman tiedot täydentyvät vielä ennen lukuvuoden alkua.
Esi- ja alkuopetuksen perusopinnot
Luku- ja kirjoitustaitojen oppiminen ja opettaminen -opintokokonaisuus
Vuorovaikutuksellinen verkko-opetus -kurssi (ilmoittautuminen alkaa 18.7.)
Tietotekniikan perusopintotasoisia opintojaksoja: Digitaalisen osaamisen perusteet, Web-julkaiseminen, Ohjelmointi 1 ja Tietoverkot. Lisäksi aineopintotasoinen opintojakso: Algoritmit 1
Aikuisopiskelijan akateeminen opiskelukyky -kurssi
Digitaalinen kauppa -opintokokonaisuus viiden yliopiston ja Kaupan liiton yhteistyönä: JYU:n tarjoama Digitalisoituva kauppa -kurssi avautuu keväällä 2022
Syys- ja lokakuusta alkaen pääset seuraaviin uutuusopintoihin:
Planetaarinen hyvinvointi -opintojen 1. kurssi: Maksuton kaikille
Kvanttimekaniikkaa ja suhteellisuusteoriaa yleissivistävästi -kurssi
Monialaisen ja asiakaslähtöisen kuntoutuksen palvelukokonaisuus -opinnot
Eikä siinä vielä kaikki! Lista täydentyy kesän ja syksyn mittaan muutamilla uusilla opintokokonaisuuksilla ja -kursseilla. Pysy kuulolla!
Ilmoittaudu jo nyt avoinna oleviin opintoihin
Jo nyt JYU avoimen yliopiston opintotarjonnassa on noin viidenkymmenen oppiaineen opintoja sekä monitieteisiä opintokokonaisuuksia. Koko opintotarjontaan voit tutustua opinto-oppaassamme. Opintoihin ilmoittaudutaan kurssikohtaisesti opinto-oppaan linkistä.
Tarjonnasta löytyviä kuluvan lukuvuoden aikana opintotarjontaan tulleita uusia oppiaineita ja monitieteisiä opintoja ovat muun muassa:
Henkilöstötyö ja johtaminen sosiaali- ja terveysalalla -opintokokonaisuus (opinnot aloittavan orientaatiojakson ilmoittautuminen 19.6. saakka ja 1.8. alkaen)
Digitally Competent Educators -opinnot (ilmoittautuminen avoinna syyskuun loppuun saakka)
Lasten ja nuorten liikunnan perusopinnot
Orientaatio jatkuvaan oppimiseen -verkkokurssi (maksuton)
Ennen syksyä on kesä. Ehkäpä opintojen kesä? Avoimen opinnot ovat avoimet myös kesäaikaan. Lue lisää kesäopinnoistamme
Uusia opintoja: Kurssi vai kokonaisuus  – vai molemmat?
Tähtäätkö laajemman kokonaisuuden hallintaan vai yksittäisten kurssien tarjoamaan täsmätietoon? Opiskele sinulle sopivassa rytmissä ja laajuudessa. Opintokokonaisuuksissa ja -moduuleissa tarjoillaan laajempia katsauksia ja näkökulmia opintojen teemaan. Ne koostuvat opintojaksoista, joita voi opiskella myös yksittäisinä kursseina.
Tee suunnitelmasi ja tule mukaan!
Moduuli: Useista kursseista koostuvista moduuleista voit valita ohjeiden mukaisesti sinulle sopivimmat opinnot. Voit opiskella koko moduulin tai valita siitä sinulle sopivimmat kurssit
Opintokokonaisuus: Opintokokonaisuudet muodostuvat tietyistä tutkinnon edellyttämistä perus- tai aineopintotasoisista tai syventävistä opintojaksoista. Voit opiskella niistä myös yksittäisiä opintojaksoja.
Opintojakso/kurssi: Laajemmatkin opinnot koostuvat yksittäisistä kursseista. JYU avoimessa yliopistossa opintoihin ilmoittaudutaan opintojaksokohtaisesti, sen tiettyyn suoritustapaan. Löydät ilmoittautumisen ajankohdat ja linkit opinto-oppaastamme.
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Tulossa uutuusopintojen syksy – JYU avoimen yliopiston tarjonta laajenee
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice